32011D0174
L 076/72
SLUŽBENI LIST EUROPSKE UNIJE
21.03.2011.
PROVEDBENA ODLUKA VIJEĆA 2011/174/ZVSP
od 21. ožujka 2011.
o provedbi Odluke 2010/639/ZVSP o mjerama ograničavanja protiv nekih dužnosnika u Republici Belarus
VIJEĆE EUROPSKE UNIJE,
uzimajući u obzir Odluku Vijeća 2010/639/ZVSP od 25. listopada 2010. o mjerama ograničavanja protiv nekih dužnosnika u Republici Belarus (1), a posebno njezin članak 4. stavak 1. povezan s člankom 31. stavkom 2. Ugovora o Europskoj uniji,
budući da:
(1)
Vijeće je 25. listopada 2010. donijelo Odluku 2010/639/ZVSP o mjerama ograničavanja protiv nekih dužnosnika u Republici Belarus.
(2)
S obzirom na ozbiljnost situacije u Republici Belarus na popise osoba na koje se odnose mjere ograničavanja iz priloga III.A i IV. Odluci 2010/639/ZVSP potrebno je uvrstiti dodatne osobe. Osim toga, potrebno je ažurirati podatke koji se odnose na određene osobe na popisima iz priloga I., II., III., III.A i IV. toj Odluci,
DONIJELO JE OVU ODLUKU:
Članak 1.
Prilozi I., II., III., III.A i IV. Odluci 2010/639/ZVSP zamjenjuju se tekstom iz priloga I., II., III., IV. i V. ovoj Odluci.
Članak 2.
Ova Odluka stupa na snagu na dan donošenja.
Sastavljeno u Bruxellesu 21. ožujka 2011.